IKTATÓSZÁM: 5/18-4/2024. TÁRGY:A Pécsi Többcélú Agglomerációs Társulás 2024. évi költségvetése

Melléklet:15 DB

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2024. február 12.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Kovácsné Németh Edit osztályvezető

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

PÉNZÜGYI ÉS ÜGYRENDI BIZOTTSÁG- …/2024.(02.12.)

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az államháztartásról szóló 2011. évi CXCV. törvény (Áht.) 23-25. § -ban foglaltak, valamint az államháztartásról szóló törvény végrehajtásáról szóló 368/2011. (XII. 31.) Kormányrendelet (Ávr.) 24. §-a értelmében az önkormányzat költségvetését a képviselő-testület fogadja el. Az Áht. 26. § szerint a társulás, valamint az általuk irányított költségvetési szervek költségvetésére, bevételi előirányzatainak és kiadási előirányzatainak elfogadására az Áht. 23-25 §-t kell alkalmazni azzal, hogy a képviselő-testület hatáskörét a társulási tanács gyakorolja, polgármesteren a társulási tanács elnökét kell érteni.

A társulási tanács a költségvetéséről költségvetési határozatot hoz.

A költségvetés tartalmilag és formailag a fentiek figyelembevételével, a törvényi előírásoknak megfelelően készült.

A határozat 1. melléklete a Társulás és a költségvetési intézmények címrendjét, 2. melléklete a Társulás összevont költségvetési mérlegét, 3. melléklete a Társulás összevont bevételeinek forrásonkénti megoszlását, 4. melléklete a Társulás összevont kiadásainak jogcímenkénti megoszlását, 5. melléklete a Társulás bevételeit, 6. melléklete a Társulás kiadásait, 7. melléklete a Társulás 2024. évi bevételi és kiadási elő-irányzatainak várható teljesüléséről szóló előirányzat felhasználási ütemtervet, 8. melléklete a Társulás címenkénti létszámkeret- (álláshely-) meghatározását, 9. melléklete a Társulás közfoglalkoztatottjainak éves létszám előirányzatát, 10. melléklete a Társulás intézményeinek bevételeit és kiadásait, 11. melléklete a Társulás és az intézmények beruházási kiadásait feladatonként és felújítási kiadásait célonként összesítve, 12. melléklete a Társulás 2024. évi összevont költségvetési bevételeinek és kiadásainak feladatonkénti bemutatását, 13. melléklete a Társulás működési és felhalmozási bevételeinek és kiadásainak pénzforgalmi mérlegét, a 2025-2027. év gördülő tervezését, 14. melléklete pedig a PKSZAK részére 2024. évre megállapított működési hozzájárulások összegét mutatja be önkormányzatonként. A határozat 15. melléklete a Társulás központi költségvetési kapcsolatból származó bevételeit mutatja be.

Az előterjesztés a Pécsi Többcélú Agglomerációs Társulás 2024. évi bevételi és kiadási főösszegét 1.877.485.108 Ft-ban, a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (PKSZAK) 2024. évi költségvetésének bevételi és kiadási főösszegét 576.098.624 Ft-ban, az Integrált Nappali Szociális Intézmény (INSZI) 2024. évi költségvetésének bevételi és kiadási főösszegét 856.386.565 Ft-ban határozza meg. A Társulás az Esztergár Lajos Család- és Gyermekjóléti Szolgálat és Központ (ECSGYK) 2024. évi költségvetésének bevételi és kiadási főösszegét 632.849.819 Ft-ban határozza meg.

Az előterjesztés a Pécsi Többcélú Agglomerációs Társulás 2024. évi összevont – halmozódásmentes-bevételi és kiadási főösszegét 2.301.446.023 Ft-ban állapítja meg. A költségvetés bevételi és kiadási előirányzatai kötelező és önkéntes feladatok szerinti bontásban jelennek meg.

**BEVÉTELEK**

A Pécsi Többcélú Agglomerációs Társulás összevont költségvetésének halmozódásoktól mentes bevételi főösszege a határozat-tervezetben2.301.446.023 Ft,amelynek kiemelt előirányzatok szerinti megoszlása az alábbiak szerint foglalható össze:

**Működési bevétek:**

**1. Működési célú támogatások államháztartáson belülről**

A Társulás és intézményei 2024. évi költségvetésében a bevételekközötttervezésre került a Pécsi Többcélú Agglomerációs Társulás 2024. évi állami támogatása 1.519.716.278 Ft összegben. Az állami normatíva intézményenként összege a következő:

* Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat 417.690.480 Ft
* Integrált Nappali Szociális Intézmény 584.106.090 Ft
* Esztergár Lajos Család- és Gyermekjóléti Szolgálat és Központ 517.919.708 Ft

Pécs Megyei Jogú Város Önkormányzata 2024. január 1. napjától 2026. december 31. napjáig terjedő időszakra finanszírozási szerződést kötött a Slachta Margit Nemzeti Szociálpolitikai Intézettel fejlesztő foglakoztatás végzésére. A feladatellátás a Pécsi Többcélú Agglomerációs Társuláson keresztül történő intézményfinanszírozás révén az Integrált Nappali Szociális Intézményben önkéntes feladatként valósul meg. A 2024. évi támogatás összege - a 2024. évi feladatmutatók alapján- 6.538.500 Ft előirányzatot jelent a Társulás és az intézmény költségvetésében.

Pécs Megyei Jogú Város Önkormányzata 2024. évre a Társulás intézményei számára az alábbi összegű működési célú támogatásokat nyújtja:

* Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat részére a családi bölcsőde feladatellátás finanszírozására 947.229 Ft
* Integrált Nappali Szociális Intézmény részére 90.000.000 Ft- tartalmazza a jelzőrendszeres támogatás összegét is
* Esztergár Lajos Család- és Gyermekjóléti Szolgálat és Központ részére 57.552.771 Ft

A 2018. január 1. napján hatályba lépett Társulási Megállapodás VII. fejezet 5. a.) pontja alapján Pécs Megyei Jogú Város Önkormányzata a város 2023. január 1-i lakónépessége után 100 Ft/fő tagdíjat fizet a Társulás számára ennek összege 14.103.100 Ft.

A társult önkormányzatok ezen jogcímen 3.138.800 Ft-tal járulnak hozzá a Társulás költségvetéséhez.

Pécs Megyei Jogú Város Önkormányzata részére a Társulási Megállapodás V. fejezet 5.b.) pontjában leírtak alapján 2024. évben az állati hulladékok elszállítására és feldolgozására 21.074.715 Ft, míg a társult önkormányzatok részére 4.690.410 Ft követelés előírása történt, amely összességében 25.765.125 Ft bevételt jelent a Társulás részére.

A Társulás 2024. évi költségvetésében tervezésre kerültek a Társulás saját bevételei219.397.522 Ft összegben, amelyek a Társulás és intézményei által nyújtott szolgáltatások ellenértékét, a közvetített szolgáltatások ellenértékét, az ellátási díjakat és az általános forgalmi adó bevételeket tartalmazzák. Egyéb működési bevételként került tervezésre az INSZI részére megállapított kiegészítő normatíva 58.241.975 Ft összegben, valamint az ECSGYK részére megállapított kiegészítő normatíva 56.877.340 Ft összege, mivel a költségvetés összeállítása során a támogatás pontos összege még nem volt ismert. A Társulás intézményei számára a kiegészítő normatíva rendezése a Társulás költségvetésének I. módosításakor technikailag rendezésre kerül.

**Pécs és Környéke Szociális Alapszolgáltatási és Gyermekjóléti Alapellátási Központ és** **Családi Bölcsőde Hálózat** 2024. évi költségvetése az intézmény vezetője által megküldött és 5/18-1/2024. számon iktatott levél és mellékletei alapján épül be a Társulás összevont 2024. évi költségvetésébe.

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézménye részére a társult önkormányzatok és az intézmény szolgáltatásait igénybe vevő önkormányzatok az igénybevétel alapján működési hozzájárulást fizetnek Az intézmény önköltségszámítása alapján 2024. évben Pécs Megyei Jogú Város Önkormányzatának 948.332 Ft-tal kell hozzájárulnia a pécsi családi bölcsődék működési költségeihez, a települési önkormányzatok befizetési kötelezettsége 61.262.290 Ft-ban került megállapításra. Amennyiben PKSZAK részére 2024. évre kiegészítő normatíva kerül megállapításra és teljesítésre, úgy az intézmény szolgáltatásait igénybe vevő önkormányzatok által fizetendő működési hozzájárulás összegét a támogatás összegével arányosan csökkenteni kell.

Az intézmény működési bevételi felültervezettek. Az Áht. 4. § (2) bekezdése alapján a tervezés során biztosítani kell a tervezett bevételek közgazdasági megalapozottságát, így a költségvetés összeállítása során csak olyan bevételt lehet számba venni, melynek összegszerűsége és jogszerűsége alátámasztott. A PKSZAK költségvetésében az ellátási díjak 2024. évi tervezett nettó összege 20 millió Ft-tal haladja meg a 2023. évi bevétel várható összegét, azonban a térítési díj emelésének várható mértéke 2024. évre vonatkozólag még nem ismert, erről Társulási Tanácsi döntés a költségvetés tervezésének időpontjáig nem született.

**Felhalmozási bevételek**

**A „Családi Bölcsőde hálózat fejlesztése a Pécsi Többcélú Agglomerációs Társulás közigazgatási területén, RRF-1.1.2-21-2022-00090” elnevezésű pályázat megvalósítására 2023. évben 148.802.266 Ft összegű támogatás érkezett meg. A felújítások és beruházások végrehajtására 2024. évben további 187.903.990 Ft összeg teljesítése várható, amely a Társulás 2024. évi költségvetésében a „Felhalmozási célú támogatások” rovaton került tervezésre.**

**KIADÁSOK**

A Pécsi Többcélú Agglomerációs Társulás összevont költségvetésének halmozódásoktól mentes kiadási főösszege a határozat-tervezetben2.301.446.023 Ft,amelynek kiemelt előirányzatok szerinti megoszlása az alábbiak szerint foglalható össze:

**Működési kiadások:**

1.Személyi juttatások: 1.346.536.056 Ft

2.Munkadókat terhelő járulékok és szociális hozzájárulási adó: 194.898.290 Ft

3.Dologi kiadások: 546.958.229 Ft

4.Ellátottak pénzbeli juttatásai: 500.000 Ft

5.Egyéb működési célú kiadások: 9.780.298 Ft

**Felhalmozási kiadások:**

1.Beruházások: 27.170.045 Ft

2.Felújítások: 175.603.105 Ft

A Pécsi Többcélú Agglomerációs Társulás 2024. évi költségvetésének működési kiadásai között a személyi juttatások, a munkaadókat terhelő járulékok és szociális hozzájárulási adó, a dologi kiadások, az ellátottak pénzbeli juttatásai és egyéb működési célú kiadások jelennek meg intézményi bontásban. A Társulás 2024. évi tervezett működési kiadásainak összege 2.098.672.873 Ft.

Az Integrált Nappali Szociális Intézménynél és az Esztergár Lajos Család- és Gyermekjóléti Szolgálat és Központnál a személyi juttatások előirányzatának tervezése a 2024. évi garantált bérminimum és minimál bér összegével történt.

Mivel 2024.évi normatíva, Pécs Megyei Jogú Város Önkormányzata támogatása és az intézmények működési bevételei nem fedezik teljes mértékben a fenti két költségvetési szerv működési kiadásainak összegét, ezért a ruházati költségtérítés, a bankszámla költségtérítés, a cafetéria és a teljesítményösztönző keret előirányzatát az induló költségvetés nem tartalmazza.

A Pécsi Többcélú Agglomerációs Társulás - az állami normatíva és Pécs Megyei Jogú Város költségkereteit figyelembe véve- az Integrált Nappali Szociális Intézményben és az Esztergár Lajos Család- és Gyermekjóléti Szolgálat és Központ intézményében létszámstopot határoz meg. Az üres álláshelyek kizárólag a Társulás munkaszervezetét ellátó Pécs Megyei Jogú Város Önkormányzata Kulturális és Népjóléti Főosztálya, valamint a Költségvetési és Közgazdasági Főosztály főosztályvezetőjének együttes javaslatára tölthető be.

Az Integrált Nappali Szociális Intézmény és az Esztergár Lajos Család- és Gyermekjóléti Szolgálat és Központ 2024. évi dologi kiadásainak előirányzata a 2023. évi teljesítések alapján került megállapításra.

Az ECSGYK intézményében az ellátottak részére pénzbeli juttatást biztosítanak, melynek 2024. évi összege 500.000 Ft-ban került tervezésre.

A PKSZAK 2024. évi kiadási előirányzatainak tervezése az intézmény által megküldött 5/18-1/2024. számon iktatott levél és mellékletei alapján történt.

Az intézmény személyi juttatásainak előirányzata a 2024. évre vonatkozó garantált bérminimum és minimálbér összegével került tervezésre. Az eredeti költségvetés munkáltatói döntésen alapuló illetményrész emeléseket, valamint családi bölcsőde hálózat bővítéséhez kapcsolódóan plusz álláshelyekre történő bértervezést is tartalmaz. Az álláshelyek növeléséről és a munkáltatói döntésen alapuló illetményrész emelésének összegéről a Társulási Tanács a költségvetés tervezésének időpontjáig döntést még nem hozott.

Az intézmény induló költségvetése a cafetéria, a ruházati költségtérítés, a teljesítményösztönző keret és a bankszámla költségtérítés összegét is magában foglalja.

A költségvetés 14.869.160 Ft összegben előirányzatot biztosított beruházásokra és felújításokra. Magyarország 2024. évi központi költségvetéséről szóló 2023. évi LV. törvény 2. mellékletének II. fejezet 1.1. pontja alapján az állami támogatások elsősorban működési célokat szolgálnak, a támogatások felhalmozási bevételként, eredeti előirányzatként nem tervezhetők.

Az intézmény szolgáltatásait igénybe vevő Társult önkormányzatok működési célú támogatásokat biztosítanak a PKSZAK részére, amely felhalmozási kiadások fedezetéül nem szolgálhat az intézmény költségvetésében. Továbbá a gondozottak részére kiszámlázott ellátási díjak sem biztosíthatnak előirányzatot beruházásokra és felújításokra.

A Társulás kötelezettségvállalással nem terhelt várható bevételei, a tartalékok között kerültek kimutatásra.

Kérem a Tisztelt Társulási Tanácsot, hogy a Társulás költségvetését a határozati javaslatnak és annak mellékleteinek megfelelően fogadja el.

Pécs, 2024. január 25.

 **Pfeffer József**

 **elnök**